
REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA STARI JANKOVCI

Općinsko vijeće

KLASA: 026-02/18-06/03
URBROJ: 2188/10-01-18-01
Stari Jankovci, 29. siječnja 2018. godine

Na temelju članka 33. Zakona o lokalnoj i područnoj (regionalnoj) samoupravi (Narodne novine, br. 33/01, 60/01 – vjerodostojno tumačenje,  129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 i 123/17.) i članka 32. Statuta Općine Stari Jankovci  (Službeni vjesnik Vukovarsko – srijemske županije 5/13. i KLASA:026-02/18-06/08,  URBROJ: 2188/10-01-18-01, od 29.1.2018. g),  Općinsko vijeće Općine Stari Jankovci na svojoj 6. sjednici održanoj dana 29. siječnja 2018. godine donosi: 
IZMJENE I DOPUNE

POSLOVNIKA O RADU 

Općinskog vijeća Općine Stari Jankovci

Članak 1.

U Poslovniku Općinskog vijeća Općine Stari Jankovci („Službeni vjesnik“ Vukovarsko – srijemske županije 5/13) u članku 3. u stavku 1. iza riječi „izborima“ dodaje se „ i verifikacije mandata“.
Članak 2.

U članku 4. u stavku 3 točka se briše i stavlja zarez te se dodaje tekst “najkasnije prije početka sjednice.“
Članak 3.

U članku 5. iza riječi „predsjednika“ dodaje se tekst  „i dva potpredsjednika,“ te se briše tekst „Mandatne komisije i Komisije za izbor i imenovanja“ i dodaje se tekst „radna tijela“ .
Članak 4.
U članku 9. u stavku 3. briše se tekst „predsjednika Općinskog vijeća, priložiti svoja pravila rada, te“ i dodaje se tekst „Jedinstveni upravni odjel i dostaviti “
Članak 5.

U članku 10. stavak 4. mijenja se i glasi:
„Prijedlog za imenovanje predsjednika i prvog i drugog potpredsjednika vijećnici ili klubovi vijećnika moraju podnijeti u pisanom obliku i moraju biti potvrđeni potpisom vijećnika. Vijećnik može svojim potpisom podržati prijedlog samo za jednog kandidata.“
Članak 6.

U članku 15. stavak 3. mijenja se i glasi:
„Prijedloge za članove radnih tijela može dati svaki vijećnik i klub vijećnika. Za svaki prijedlog provodi se odvojeno glasovanje.“
Članak 7.
U članku 21. iza točke dodaje se zarez i tekst „kao i o donesenim aktima.“
Članak 8.
U članku 22. iza riječi „je“ dodaje se „ Zakonom o lokalnoj i područnoj (regionalnoj) samoupravi i“
Članak 8.

U članku 25. stavku 1. briše se zarez i riječi „a mogu“.
Članak 9.

U članku 32. u stavku 1. brise te tekst „Iznimno, ako se većina prisutnih vijećnika s tim složi, „
Članak 10.

U članku 38. stavak 3. mijenja se i glasi:

„Uz prijedlog akta za donošenje po hitnom postupku, ako prijedlog podnosi vijećnik, tada mora imati pisanu podršku od jedne trećine vijećnika.“
U stavku 4. briše se tekst „najkasnije dan prije održavanja sjednice Općinskog vijeća“ i dodaje se , „a može se dostaviti i svim vijećnicima putem elektroničke pošte.“
Dodaje se stavak 5. i glasi: “Akt koji treba donijeti po hitnom postupku može općinski načelnik ili predsjednik Općinskog vijeća podnijeti i na samoj sjednici.“
Dosadašnji stavak 5. postaje stavak 6.

Članak 11.

Članak 41. mijenja se i glasi:
Općinski načelnik  kao jedini ovlašteni predlagatelj, dužan je utvrditi prijedlog proračuna i podnijeti ga Općinskom vijeću na donošenje u roku utvrđenom posebnim zakonom.

Proračun donosi Općinsko vijeće u skladu s posebnim zakonom.

Članak 12.
Članak 42. mijenja se i glasi:
Ako općinski načelnik ne predloži proračun Općinskom vijeću ili povuče prijedlog prije glasovanja o proračunu u cjelini te ne predloži novi prijedlog proračuna u roku koji omogućuje njegovo donošenje, Vlada Republike Hrvatske će na prijedlog središnjeg tijela državne uprave nadležnog za lokalnu i područnu (regionalnu) samoupravu razriješiti općinskog načelnika i njegovog zamjenika koji je izabran zajedno s njime.

U slučaju iz stavka 1. ovoga članka Vlada Republike Hrvatske imenovat će povjerenika Vlade Republike Hrvatske za obavljanje poslova iz nadležnosti općinskog načelnika i raspisati prijevremene izbore za općinskog načelnika sukladno posebnom zakonu.

Novoizabrani općinski načelnik dužan je predložiti Općinskom vijeću proračun u roku od 45 dana od dana stupanja na dužnost.

Općinsko vijeće mora donijeti proračun iz stavka 3. ovog članka u roku od 45 dana od dana kada ga je općinski načelnik predložio Općinskom vijeću.

Rješenje Vlade Republike Hrvatske o razrješenju općinskog načelnika iz stavka 1. ovoga članka stupa na snagu danom objave u »Narodnim novinama«.

Članak 13.
Dodaje se članak 42.a. i glasi:
Ako Općinsko vijeće ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju, nastavlja financiranje poslova, funkcija i programa tijela Općine i proračunskih korisnika  Općine u skladu s posebnim zakonom.

Odluku o privremenom financiranju iz stavka 1. ovoga članka donosi do 31. prosinca Općinsko vijeće u skladu s posebnim zakonom na prijedlog općinskog načelnika ili povjerenika Vlade Republike Hrvatske.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika.

Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Odluka o financiranju nužnih rashoda i izdataka iz stavaka 3., 4. i 5. ovoga članka sadržajno odgovara odluci o privremenom financiranju propisanoj posebnim zakonom, ali razmjerno razdoblju za koje se donosi.«

Članak 16.
U članku 53. dodaje se stavak 2. i glasi: „Sjednice se mogu održati i kao elektroničke uz upotrebu informacijske tehnologije.“ 
Dosadašnji stavci 2.,3., 4., 5., 6., 7. postaju stavci 3., 4., 5., 6., 7., 8.
Članak 17.

U članku 54. u stavku 1. brise se tekst „a samo u izuzetno hitnim slučajevima i na drugi način“ i dodaje se tekst „koje se otprema u pravilu elektroničkom poštom, a može se dostaviti i na drugi pogodan način (pošta ili izravna dostava).“
U stavku 5. točka se briše, stavlja se zarez i tekst: „predsjedniku Savjeta mladih .“
Članak 18.

Iza članka 54. dodaje se naslov i članak 54.a. koji glase:

1.1. ELEKTRONIČKA SJEDNICA OPĆINSKOG VIJEĆA

Članak 54.a.

Poziv i materijal za elektroničku sjednicu Općinskog vijeća dostavlja se na elektroničku adresu svakog vijećnika, a poziv za elektroničku sjednicu sadrži obaveznu naznaku da se radi o elektroničkoj sjednici, redni broj sjednice, prijedlog dnevnog reda te rok do kada vijećnici moraju poslati očitovanje po pojedinoj točki dnevnog reda. 

Materijal za točku dnevnog reda o kojoj se glasuje mora sadržavati jasan i sažet prijedlog akta o kojem se glasa. Vijećnici kod elektroničke sjednice izjašnjavaju se o točkama dnevnog reda (očitovanje ili glasanje) slanjem elektroničke pošte na naznačenu mail adresu – predsjednika Općinskog vijeća i pročelnika Jedinstvenog upravnog odjela. 

Vijećnik može tražiti da se predložena točka ukloni iz dnevnog reda samo ako takav zahtjev postavi više od polovice vijećnika i smatrati će se da je točka uklonjena iz dnevnog reda elektroničke sjednice. 

Predsjednik Općinskog vijeća može prijedlog akta staviti na neku od sljedećih sjednica.

Elektronička sjednica provodi se na slijedeći način: - za svaku točku dnevnog reda materijal sa prijedlogom odluke dostavlja se članovima na očitovanje; - članovi dostavljaju svoje mišljenje i eventualno drugačiji prijedlog; - sva dostavljena očitovanja objedinjeno se dostavljaju svim članovima sa prijedlogom odluke za glasanje; - članovi dostavljaju svoje glasanje na prijedlog odluke; - svim članovima dostavlja se rezultat glasanja (broj glasova „ZA“, „PROTIV“ i „SUZDRŽAN“).
U materijalima se obavezno naznačuje rok u kojem se mora dati očitovanje, odnosno glasanje. 
Ako informacijska oprema vijećnika ili pročelnice, općinskog načelnika ili njegovih zamjenika ne radi ili radi nepravilno ili je vijećnik ne posjeduje, predsjednik Općinskog vijeća će odlučiti o drugom primjerenom načinu komunikacije za prenošenje materijala sa sjednice te očitovanja i glasa vijećnika (telefaks, telefon, SMS poruke). 
U ovom slučaju, zapisnik sa elektroničke sjednice mora sadržavati naznaku načina komunikacije te sadržaj očitovanja i glasanja tog vijećnika. 
Za vijećnike koji su se očitovali ili glasali putem elektroničke pošte, odštampan sadržaj očitovanja i glasanja prilaže se zapisniku sa sjednice. 
Glasovanje se provodi označavanjem riječi „ZA“, „PROTIV“ ili „SUZDRŽAN“ navođenjem istog ispod prijedloga akta. 
Zakašnjeli glasovi (koji su pristigli nakon danog roka) se ne računaju. 
Vijećnik koji je glasovao ne može više davati primjedbe niti glasovati drugačije. 
Članak 19. 
U članku 56. st. 2.iza riječi „nije“ briše se slovo „o“.

U stavku 2. u drugoj rečenici iza riječi „prigovor“ dodaje se tekst „ili ga predsjednik Općinskog vijeća želi promijeniti“.
Članak 20.

U članku 57. u stavku 1. riječ „ne“  briše se.
Članak 21.
U članku 60. stavak 1. briše se.

Članak 22.

Članak 65. mijenja se i glasi:

„Za donošenje akata na sjednici Općinskog vijeća, potrebna je nazočnost većine,  osim u slučajevima iz članka 66. ovog Poslovnika, kada je potrebna većina svih članova vijeća.

Za pravovaljanost akta donesenog na elektroničkoj sjednici također je potrebno očitovanje većine  ili ako se radi o aktu iz članka 66. ovog Poslovnika, onda većine svih članova vijeća“ 
Članak 23.

Ove Izmjene i dopune Poslovnik o radu Općinskog vijeća Općine Stari Jankovci stupaju na snagu osmog dana od dana objave u «Službenom vjesniku» Vukovarsko-srijemske županije. 
Predsjednik Općinskog vijeća
Boris Dragičević, bacc.ing.agr.

